《望隔江山忆陈之玠故居》
清代·姚燮

远山如宿鬟，晨妆掠初就。轻云相回萦，未肯露全秀。

其下江漪平，微风作罗皱。茜色吹石华，新唾上春袖。

夙昔携双桡，东矶访朋旧。一尺梅花枝，横影出墙窦。

水鸿飞啄花，落瓣点苔绣。每当月出时，夹杂露香逗。

佳人婵娟姿，昨犹梦中遘。侧帽柴门前，孤竹倚同瘦。

至今琴床空，月斜有啼狖。凄其不忍闻，闻之我心疚。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。